Passilain mukaan passinhaltijan on huolehdittava siitä, että kun hän käyttää passia matkustusoikeuden osoituksena, siihen merkityt henkilötiedot vastaavat väestötietojärjestelmään merkittyjä tietoja. Passi ei siis kelpaa matkustusasiakirjaksi eikä henkilöllisyyden osoittamiseen, jos nimesi tai henkilötunnuksesi on muuttunut ja passissa näkyvät vanhat tietosi. Suosittelemme, että uusit passin ennen matkustamista. Lisätietoja passin hakemisesta ja yleisistä toimitusajoista saat poliisilta.